
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 607 


22 Ιουλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών του προσωπικού γραφείων 
κ.λ.π. που υπηρετεί σε Φυσικά ή Ν.Π.Ι.Δ. μη ασκού¬ 
ντο επιχείρηση (Σωματεία, Ιδρύματα, Επιτροπές 

Εράνων). 1 

Καθορισμός αποδοχών προσωπικού Ιπποφορβείων 

όλης της Χώρας. 2 

Καθορισμός των όρων αμοιβής και εργασίας των δεν¬ 
δροανθοκηπουρών Νοσηλευτικών κλπ. Ιδρυμάτων, 
Ν.Π.Ι.Δ., Αθλητικών Σωματείων και λοιπών επιχειρή¬ 
σεων όλης της Χώρας πλην ξενοδοχειακών. 3 

Επιχορήγηση νέων ελευθέρων επαγγελματιών (ΝΕΕ) 
ατόμων με ειδικές ανάγκες που προστατεύονται 
από τον Ν. 1648/86. 4 

Διορθώσεις Σφαλμάτων 

Διόρθωση Σφάλματος στη ΔΙΕΚ/ΤΜΒ/13103/1996 
απόφαση Υπουργού Εσωτ/κών, Δημ. Δ/σης και 
Αποκ/σης. 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 12172 (1) 

Καθορισμός αποδοχών του προσωπικού γραφείων κ.λ.π. 
που υπηρετεί σε Φυσικά ή Ν.Π.Ι.Δ. μη ασκούντο επιχεί¬ 
ρηση (Σωματεία, Ιδρύματα, Επιτροπές Εράνων). 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/68. 

2. Το γεγονός ότι δεν υπάρχουν αντίστοιχες επαγγελ¬ 
ματικές οργανώσεις των εργοδοτών με αποτέλεσμα να 
καθίσταται ανέφικτη η σύναψη συλλογικής συμβάσεως 
εργασίας για την εν λόγω κατηγορία μισθωτών. 

3. Την από 2.4.1996 Εθνική Γενική Συλλογική Σύμβαση 
Εργασίας ετών 1996 και 1997 (Πράξη κατ. Υπ. Εργασίας 
9/3.4.96). 


4. Σχετική γνωμοδότηση του Ανωτάτου Συμβουλίου Ερ¬ 
γασίας που λήφθηκε κατά τη συνεδρίασή του της 29.5.96. 

5. Το Π.Δ. αριθ. 91/94 (ΦΕΚ 68/Α76.5.94) «Διορισμός 
Υπουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

1. Στις διατάξεις της απόφασης αυτής υπάγεται το προ¬ 
σωπικό των Φυσικών ή Νομικών Προσώπων Ιδιωτικού Δι¬ 
καίου των μη ακούντων επιχείρηση κατά την υπό της επι¬ 
στήμης διδομένη έννοια (Σωματεία, Ιδρύματα, Επιτροπές 
Εράνων). 

2. Οι βασικοί μηνιαίοι μισθοί των υπαλλήλων γραφείων 
(λογιστές, βοηθοί λογιστές, γραμματείς, γραφείς, δακτυ- 
λογράφοι, ταμίες, διαχειριστές) κ.λ.π. που απασχολούνται 
σε εργοδότες της προηγούμενης παραγράφου, όπως εί¬ 
χαν διαμορφωθεί στις 31.12.95 αυξάνονται για το έτος 
1996 ως εξής: 

α) κατά ποσοστό 3,5% από 1.1.96. 

β) όπως αυτές θα έχουν διαμορφωθεί στις 30.6.96 κατά 
ποσοστό 4% από 1.7.96. 

3. Χορηγείται επίδομα γάμου εκ ποσοστού 10% ανε¬ 
ξαρτήτως φύλου σε όλους τους εγγάμους. Το επίδομα 
αυτό χορηγείται και στους αγάμους γονείς και στους ευρι¬ 
σκόμενους σε κατάσταση χηρείας ή διαζεύξεως και υπο¬ 
λογίζεται στα κλιμάκια των μισθών όπως αυτά διαμορφώ¬ 
νονται την 1.1.96 και 1.7.96 αντίστοιχα. 

4. Το χορηγούμενο με την παρ. 5 της 13715/15.9.94 
απόφασης επίδομα οθόνης εκ ποσοστού 15% για όσους 
χειρίζονται ηλεκτρονικούς υπολογιστές, υπολογίζετα: στα 
πρώτα κλιμάκια των αποδοχών των υπαλλήλων γραφείων 
όπως αυτά διαμορφώνονται την 1.1.96 και 1.7.96 αντί¬ 
στοιχα. 

5. Κατά τα λοιπά ισχύουν οι διατάξεις της 14599/81 
όπως αυτή συμπληρώθηκε μεταγενέστερα με άλλες 
όμοιες αποφάσεις. 

6. Η ισχύς της απόφασης αυτής αρχίζει από 1.1.96. 

7. Από τις διατάξεις της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

ΕΦΗΜΕΡΙΕ ΤΗΕ ΚΥΒΕΡ1ΜΗΣΕΩΖ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΠΑΝΝΟΣ ΠΑΠΑΝΤΩΝΙΟΥ ΕΥΑΓΓ. ΠΑΝΝΟΠΟΥΛΟΣ 

-♦- 

Αριθ. 12171 (2) 

Καθορισμός αποδοχών προσωπικού Ιπποφορβείων όλης 
της Χώρας. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/68. 

2. Το γεγονός ότι δεν υπάρχει αντίστοιχη επαγγελμα¬ 
τική οργάνωση των εργοδοτών με αποτέλεσμα να καθί¬ 
σταται ανέφικτη η σύναψη συλλογικής σύμβασης εργα¬ 
σίας για την εν λόγω κατηγορία μισθωτών. 

3. Την από 2.4.1996 Εθνική Γενική Συλλογική Σύμβαση 
Εργασίας ετών 1996 και 1997. 

4. Το από 19.4.96 αίτημα της Ομοσπονδίας Φορτοεκ¬ 
φορτωτών Ελλάδος. 

5. Σχετική γνωμοδότηση του Ανωτάτου Συμβουλίου Ερ¬ 
γασίας που λήφθηκε κατά τη συνεδρίασή του στις 
29.5.96. 

6. Το Π .Δ. αριθ. 91 (ΦΕΚ 68/Α76.5.94) «Διορισμός 
Υπουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

1. Το κατώτατο όριο ημερομισθίου των σταυλιτών, ερ¬ 
γατών και λοιπών απασχολουμένων στα Ιπποφορβεία όλης 
της Χώρας καθορίζεται από 1.1.96 δρχ. 5.531 και από 
1.7.96 σε δρχ. 5.753. 

2. Τα εν λόγω ημερομίσθια προσαυξάνονται με τα παρα¬ 
κάτω επιδόματα: 

α) Γάμου εκ ποσοστού 10% ανεξαρτήτως φύλου οε 
άλους τους εγγάμους. Το επίδομα αυτό χορηγείται στους 
αγάμους γονείς και στους ευρισκόμενους σε κατάσταση 
χηρείας ή διαζεύξεως. 

β) Τριετούς υπηρεσίας εκ ποσοστού 5% για κάθε τριε¬ 
τία υπηρεσίας ή προϋπηρεσίας σε οποιοδήποτε εργοδόττι 
και με οποιαδήποτε ειδικότητα και μέχρι συμπληρώσεως 
πέντε (5) τριετιών. 

γ) Ανθυγιεινής και επικίνδυνης εργασίας εκ ποσοστού 

20 %. 

3. Σε όλους τους μισθωτούς που αφορά η παρούσα, χο¬ 
ρηγούνται ετησίως ένα ζεύγος υποδημάτων (μπότες εξ 
ελαστικού) καταλλήλων για την εργασία τους και ένα αδιά¬ 
βροχο που ανήκουν στην κυριότητα του εργοδότη. 

4. Τυχόν καταβαλλόμενες αποδοχές ανώτερες από αυ¬ 
τές που προσδιορίζονται με την απόφαση αυτή, δεν μειώ¬ 
νονται. 

5. Η ισχύς της απόφασης αυτής αρχίζει από 1.1.96. 

6. Από τις διατάξεις της απόφασης αυτής δεν προκαλεί- 


ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΠΑΝΝΟΣ ΠΑΠΑΝΤΩΝΙΟΥ ΕΥΑΓΓ. ΠΑΝΝΟΠΟΥΛΟΣ 

-♦- 

Αριθ. 12170 

Καθορισμός των όρων αμοιβής και εργασίας των δενδρο¬ 
ανθοκηπουρών Νοσηλευτικών κλπ. Ιδρυμάτων, 

Ν.Π.Ι.Δ., Αθλητικών Σωματείων και λοιπών επιχειρή¬ 
σεων όλης της Χώρας πλην ξενοδοχειακών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Α.Ν. 435/68. 

2. Το γεγονός ότι δεν υπάρχουν αντίστοιχες επαγγελ¬ 
ματικές οργανώσεις των εργοδοτών με αποτέλεσμα να 
καθίσταται ανέφικτη η σύναψη συλλογικής σύμβασης ερ¬ 
γασίας για την εν λόγω κατηγορία μισθωτών. 

3. Την από 2.4.1996 Εθνική Γ ενική Συλλογική Σύμβαση 
Εργασίας (πρακτικό κατάθεσης Υπουργείο Εργασίας 9/ 
3.4.1996). 

4. Σχετική γνωμοδότηση του Ανωτάτου Συμβουλίου Ερ¬ 
γασίας που λήφθηκε κατά τη συνεδρίασή του στις 
12.6.1996. 

6. Το Π.Δ. αριθ. 91 (ΦΕΚ 68/Α76.5.94) «Διορισμός 
Υπουργού και Αναπληρωτή Υπουργού Εθνικής Οικονο¬ 
μίας», αποφασίζουμε: 

Άρθρο Ιο 

α) Στις διατάξεις της παρούσας απόφασης υπάγονται οι 
δενδροανθοκηπουροί που απασχολούνται σε Νοσηλευ¬ 
τικά κλπ. Ιδρύματα, Ν.Π.Ι.Δ., στα Αθλητικά Σωματεία και 
στις επιχειρήσεις γενικά όλης της Χώρας, πλην =ενοδο- 
χειακών. 

β) Κατηγορίες ειδικοτήτων και προσδιορισμός αυτών: 

Οι Δενδροανθοκηπουροί διακρίνονται σε βοηθούς - μα- 
θητευόμενους, τεχνίτες, αρχιτεχνίτες και εργοδηγούς. 

1) Σαν βοηθοί - μαθητευόμενοι χαρακτηρίζονται οι νεο- 
προσλαμβανόμενοι αδιακρίτως ηλικίας που εκτελούν βοη¬ 
θητικές εργασίες σχετικές με το επάγγελμα δενδροανθο¬ 
κηπουρού δίπλα στον τεχνίτη και υπό τις οδηγίες αυτού. 

2) Τεχνίτες δενδροανθοκηπουροί θεωρούνται: α) οι ερ¬ 
γαζόμενοι που συμπλήρωσαν 3ετή υπηρεσία ή προϋπηρε¬ 
σία στην ειδικότητα του βοηθού δενδροανθοκηπουρού ως 
ανωτέρω και β) οι έχοντες πτυχίο Γεωργικής Σχολής. 

3) Αρχιτεχνίτες δενδροανθοκηπουροί χαρακτηρίζονται 
οι εργαζόμενοι που έχουν συμπληρώσει 3ετή υπηρεσία ή 
προϋπηρεσία ως τεχνίτες δενδροανθοκηπουροί. 

4) Εργοδηγοί χαρακτηρίζονται οι δενδροανθοκηπουροί 
γενικά που έχουν συμπληρώσει 9ετή υπηρεσία ή προϋπη- 

ρεσϊα στο επάγγελμα αυτό εφόσον κατέχουν πτυχίο Γε- 
ωργικής Σχολής και 12ετή υπηρεσία ή προϋπηρεσία χωρίς 
πτυχίο Γεωργικής Σχολής. 

Άρθρο 2ο 

Αποδοχές των εις το άρθρο 1 περιλαμβανομένων 
δενδροανθοκηπουρών. 

α) Βασικά ημερομίσθια: Σε όλους τους εργαζόμενους 
της παρούσας ΚΥΑ το βασικό ημερομίσθιο ορίζεται από 
1.1.1996 σε 5.225 δρχ. και από 1.7.1995 σε 5.545. δρχ. 

β) Επιδόματα: 

1) Χορηγούνται οκτώ (8) τριετίες επί των βασικών ημε¬ 
ρομισθίων εκ των οποίων οι τρεις (3) πρώτες τριετίες σε 
ποσοστό 10%% εκάστη και οι επόμενες πέντε (5) τριετίες 
σε ποσοστό 5% εκάστη τριετία. 

2) Επίδομα ειδικότητας: Οι δενδροανθοκηπουροί όταν 
σύμφωνα με τις παραπάνω προϋποθέσεις του άρθρου 1 
χαρακτηρίζονται αρχιτεχνίτες δικαιούνται επ'ιδομα ειδικό¬ 
τητας εκ ποσοστού 4% και όταν χαρακτηρίζονται εργοδη¬ 
γοί δικαιούνται επίδομα ειδικότητας εκ ποσοστού 8%. Τα 
ποσοστιαία αυτά επιδόματα υπολογίζονται επί των βασι¬ 
κών ημερομισθίων. 

3) Επίδομα γάμου εκ ποσοστού 10% επί των βασικών 
ημερομισθίων, όπως αυτά διαμορφώνονται με τις προσαυ¬ 
ξήσεις λόγω χορηγήσεως τριετιών (παρ. 1β). 

Το επίδομα αυτό καταβάλλεται σύμφωνα με τις διατά¬ 
ξεις του άρθρου 20 του Ν. 1849/89. 

4) Επίδομα ανθυγιεινής εργασίας εκ ποσοστού 30% 
υπολογιζόμενο επί του 30% των ισχυόντων βασικών ημε¬ 
ρομισθίων. 

Άρθρο 3ο 

Παροχές σε είδος κ.λ.π. 

Στους εργαζόμενους της παρούσας ΚΥΑ χορηγούνται 
τα εξής: 

1. Ένα (1) σακκάκι ανά διετία (τζάκετ). 

2. Δύο (2) στολές εργασίας ετησίως εκ των οποίων την 
χειμερινή έως την 10η Οκτωβρίου και την θερινή έως την 
10 Μαΐου εκάστου έτους. 

3. Δύο (2) ζεύγη υποδημάτων (1 χειμερινό και 1 θερινό) 
ετησίως. 

4. Δύο (2) ζεύγη γαντιών ετησίως. 

5. Ένα (1) πηλίκιο χειμερινό και ένα (1) θερινό ετησίως. 

6. Ένα κιλό σαπούνι μηνιαίως. 

7. Δύο (2) προσόψια ετησίως μεγάλου μεγέθους και 

8. Ένα λίτρο γάλακτος για κάθε ημέρα εργασίας ή το 
αντίτιμο αυτού σε χρήμα. 

Από τα χορηγούμενα αυτό είδη μόνο η στολή εργασίας 
περιέχεται στην κυριότητα του εργοδότη κατά την ημερο¬ 
μηνία λύσεως της σύμβασης εργασίας των μισθωτών. 

Σε περίπτωση αδυναμίας χορήγησης των ανωτέρω ει¬ 
δών έως 10 Οκτωβρίου για τη χειμερινή περίοδο και έως 
10 Μαΐου για τη θερινή περίοδο ο εργοδότης καταβάλλει 
ολόκληρη την αξία τους σε χρήμα εκτός του γάλακτος που 
χορηγείται ημερησίως. 

Εάν ο εργοδότης παρέχει στους δενδροανθοκηπου¬ 


ρούς κατοικίας, φωτισμό, τροφή ή όλα αυτά δικαιούται να 
προβαίνει σε ανάλογες κρατήσεις των ημερομισθίων που 
δεν δύνανται να είναι ανώτερα του 5% για κατοικία, 2% για 
φωτισμό, 13% για τροφή. 

Άρθρο 4ο 

θεσμικά θέματα - Λοιποί όροι εργασίας. 

α) Υπηρεσία και προϋπηρεσία: Ως τέτοια αναγνωρίζεται 
η πραγματοποιηθείσα σε μια από τις εις το άρθρο 1 περι- 
γραφόμενες ειδικότητες σ’ οποιονδήποτε εργοδότη. 

Αποδεικνύεται δε με βεβαίωση προϋπηρεσίας ή από τα 
βιβλιάρια ενσήμων του ΙΚΑ εφόσον τούτο είναι ευκρι¬ 
νές. 

β) Χρονικά όρια: 

1) Καθιερώνεται η 1η Φεβρουάριου κάθε έτους ημέρα 
μνήμης του Αγίου Τρύφωνα προστάτη των δενδροανθο¬ 
κηπουρών, ως ημέρα αργίας για τους εργαζόμενους της 
παρούσας ΚΥΑ. 

2) Για την αμοιβή της εργασίας καθ' υπερεργασιακή και 
υπερωριακή απασχόληση, για απασχόληση κατά την νύκτα 
(22.00 - 06.00), τις Κυριακές και με Νόμο αργίες, ισχύουν 
οι πάγιες γενικές διατάξεις του εργατικού δικαίου. 

3) Άδεια γάμου και γονική άδεια: Ισχύουν οι διατάξεις 
του Ν. 1483/84 σε συνδυασμό με τις διατάξεις της Ε.Γ.- 
Σ.Σ.Ε. και κάθε Νόμου ευνοϊκότερου του προηγούμε¬ 
νου. 

4) Επεκτείνεται η ετήσια κανονική άδεια σε κάθε εργα¬ 
ζόμενο μετά τη συμπλήρωση 20 ετών υπηρεσίας ή προϋ¬ 
πηρεσίας ως εργαζόμενου γενικά σ’ οποιαδήποτε ειδικό¬ 
τητα σύμφωνα με τους ορισμούς του άρθρου 5 της από 
2.4.1996 Ε.Γ.Σ.Σ.Ε. 

Άρθρο 5ο 

Ευνοϊκότεροι όροι που έχουν συμφωνηθεί έναντι της 
παρούσας εξακολουθούν να ισχύουν. Οι ανωτέρω αποδο¬ 
χές δεν μπορεί να υπολείπονται αυτών που προβλέπονται 
από την εκάστοτε Ε.Γ.Σ.Σ.Ε. 

Κάθε προηγούμενη απόφαση από την ισχύ της παρού¬ 
σας καταργείται. 

Άρθρο 6ο 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Άρθρο 7ο 

Η ισχύς της απόφασης αυτής αρχίζει από 1.1.1996. 

Άρθρο 8ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓ. ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 33.784 ( 4 ) 

Επιχορήγηση νέων ελευθέρων επαγγελματιών (ΝΕΕ) ατό¬ 
μων με ειδικές ανάγκες που προστατεύονται από τον 
Ν. 1648/86. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 όπως 
συμπληρώθηκε με το άρθρο 3 παρ. 1 του Ν. 1545/85 
«Εθνικό Σύστημα προστασίας από την ανεργία» και τροπο¬ 
ποιήθηκε με τα άρθρα 6,7 και 8 του Ν. 1836/89 «Προώ¬ 
θηση της απασχόλησης και της Επαγγελματικής Κατάρτι¬ 
σης και άλλες διατάξεις». 

2. Το Π.Δ. 246/86. 

3. Τις διατάξεις του άρθρου 51 του Ν. 1892/90 και των 
σχετικών αποφάσεων του Υπουργού Εργασίας για τη δη¬ 
μιουργία θέσεων εργασίας. 

4. Τις οδηγίες του λειτουργικού προγράμματος «Κατα¬ 
πολέμηση του Κοινωνικού αποκλεισμού από την αγορά 
Εργασίας». 

5. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άθρορ 29Α στο Ν. 
1558/85 «Κυβέρνηση και Κυβερνητικά Όργανα». 

6. Το άρθρο 1 παρ. 4 του Ν. 1648/86 όπως τροποποιή¬ 
θηκε με το άρθρο 22 του Ν. 2224/94. 

7. Τις αποφάσεις αριθμ. 909 και 1242 του Διοικητικού 
Συμβουλίου του ΟΑΕΔ που ελήφθηκαν κατά τις συνεδριά¬ 
σεις του αριθμ. 21/21.5.96 και 27/2.7.96 και μας υποβλή¬ 
θηκαν με τα αριθμ. 109835/27.5.96 και 111457/ 
4.7.1996 έγγραφά του, αποφασίζουμε: 

Καταρτίζουμε Πρόγραμμα Επιχορήγησης Νέων Ελευ¬ 
θέρων Επαγγελματιών Ατόμων με ειδικές ανάγκες που 
προστατεύονται από τον Ν. 1648/86, ως εξής: 

1. ΔΙΑΡΘΡΩΣΗ ΠΡΟΓΡΑΜΜΑΤΟΣ 
Το πρόγραμμα επιχορήγησης νέων Ελευθέρων Επαγ- 
γελματιών (ΝΕΕ), αφορά την επιχορήγηση (40) Νέων 
Ελευθέρων Επαγγελματιών, Ατόμων με ειδικές ανάγκες 
που προστατεύονται από το Ν. 1648/86, ηλικίας από 18 
έως 60 ετών. 

2. ΠΟΣΟ ΕΠΙΧΟΡΗΓΗΣΗΣ 

Για τα άτομα που εντάσσονται στο πρόγραμμα ορίζονται 
ως βασική επιχορήγηση το ποσό του ενός εκατομμυρίου 
διακοσίων χιλιάδων 1.200.000) δρχ. Η βασική επιχορή¬ 
γηση προσαυξάνεται για κάθε μία από τις ομάδες στις 
οποίες μπορεί να ανήκει το άτομο ως εξής: 
α) - εφ όσον ο ΝΕΕ δημιουργεί επιχείρηση: 

- στις παρακάτω περιοχές θυλάκων ανεργίας: Λαύριο, 
Β. Εύβοια, Επαρχία Πατρών, Επαρχία Αιγιαλείας και ολό¬ 
κληρους του Νομούς Βοιωτίας, Κοζάνης, Σύρου, Μαγνη¬ 
σίας, Ξάνθης, Χαλκιδικής, Λάρισας, Κιλκίς, Φλώρινας και 
Καστοριάς, 

-ή απομακρυσμένες, παραμεθόριες ή νησιωτικές πε¬ 
ριοχές, με το ποσό των 100.000 δρχ. 

β) - εφ όσον ο ΝΕΕ έχει ποσοστό αναπηρίας από 60% 
και πάνω, με το ποσό των 100.000 δρχ. 


γ) - εφ όσον ο ΝΕΕ δημιουργεί επιχείρηση συναφή με 
την ειδικότητάτου, η οποία αποδεικνύεται είτε με πτυχίο 
ΚΕΚ ή ΤΕΚ ή ΚΕΤΕΚ (Μαθητεία) ή Τεχνικού Λυκείου ή 
ΙΕΚ ή ΤΕΙ ή ΑΕΙ ή με διετή τουλάχιστον συναφή προηγου- 
μένη βεβαιωμένη απασχόληση, με το ποσό των 100.000 
δρχ- 

δ) - εφ όσον ο ΝΕΕ δημιουργεί επιχείρηση αναπτυξια¬ 
κού χαρακτήρα ή νέας τεχνολογίας με το ποσό των 
100.000 δρχ. 

ε) - στις περιπτώσεις που κρίνεται απαραίτητη η τεχνική 
βοήθεια του ΝΕΕ σε θέματα τεχνογνωσίας, είναι δυνατή η 
χορήγηση ειδικού ΒΟΝυδ μέχρι του ποσού των 200.000 
δρχ. 

στ) - εφόσον το άτομο που θα υπαχθεί στα ανωτέρω 
προγράμματα είναι γυναίκα με το ποσό των 100.000 δρχ. 

Από το ποσό που δικαιούται να λάβει ο ΝΕΕ, προκατα¬ 
βάλλονται οι 500.000 δρχ., μετά την έκδοση της σχετικής 
εγκριτικής απόφασης του αρμοδίου οργάνου. 

Το υπόλοιπο ποσό καταβάλλεται σε τέσσερις ισόποσες 
τριμηνιαίες δόσεις, με την αίρεση ότι το ποσό που μπορεί 
να διεκδικήσει ο ΝΕΕ ως ΒΟΝυδ τεχνογνωσίας το λαμβά¬ 
νει, με την αμέσως επόμενη τρίμηνη δόση που έπεται της 
κατάθεσης των σχετικών παραστατικών στοιχείων (τιμο¬ 
λόγια, σχετική έκθεση κλπ). 

3. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Απαραίτητες προϋποθέσεις υπαγωγής στο πρόγραμμα 
αυτό είναι: 

α) Ο Νέος Ελεύθερος Επαγγελματίας να είναι ΑΜΕΑ 
που προστατεύεται από τον Ν. 1648/86 και να μην είχε 
επιχείρηση μέσα στην τελευταία διετία πριν από την ημε¬ 
ρομηνία υποβολής της αίτησης υπαγωγής του καθώς επί¬ 
σης να μην έχει επιχορηγηθεί στο παρελθόν από το πρό¬ 
γραμμα Νέων Ελεύθερων Επαγγελματιών. 

β) Να έχει ο ενδιαφερόμενος/η την ελληνική υπηκοό¬ 
τητα ή την υπηκοότητα κράτους-μέλους της Ε.Ε. ή να εί¬ 
ναι Έλληνας ομογενής που να απασχολείται νόμιμα στην 
χώρα και η επιχείρηση να εδρεύει και να λειτουργεί στην 
Ελλάδα. 

γ) Η επιχείρηση να είναι νέα που λειτουργεί για πρώτη 
φορά και να μη αποτελεί επέκταση άλλης όμοι'ας επιχει¬ 
ρηματικής δραστηριότητας. 

δ) Η επιχείρηση να είναι ανεξάρτητη και ως προ τον 
χώρο λειτουργίας ομοειδούς επιχείρησης και ως προς την 
αποκλειστική εξυπηρέτηση άλλης εταιρείας. 

ε) Η απασχόληση του ΝΕΕ στην επιχείρησή του πρέπει 
να είναι πλήρης και αποκλειστική. 

στ) Το οικογενειακό εισόδημα των εγγάμων ή το ατο¬ 
μικό των αγάμων να είναι μικρότερο των έξι εκατομμυρίων 
(6.000.000) δρχ. ή τριών εκατομμυρίων (3.000.000) δρχ. 
αντίστοιχα. 

ζ) Να διαθέτουν κεφάλαιο τουλάχιστον ίσο με το 1 /4 της 
βασικής επιχορήγησης (1.200.000) υπό την μορφή εξο¬ 
πλισμού εμπορευμάτων, υλικών κλπ. 

η) Οι κάτω των 25 ετών άρρενες να έχουν εκπληρώσει 
τις στρατιωτικές τους υποχρεώσεις ή να έχουν νόμιμα 
απαλλαγεί από αυτές. Εξαιρούνται της παραγράφου αυ- 

τής οι έγγαμοι, εφ’ όσον η σύζυγος δεν εργάζεται. 

θ) Η έναρξη επιτηδεύματος και η λειτουργία της επιχεί¬ 
ρησης να έχει γίνει από την 1.10.1995 και έπειτα. 

ι) Η κατάθεση της σχετικής αίτησης με όλα τα απαραί¬ 
τητα δικαιολογητικά να έχει γίνει μέχρι και την 30.6.96. 

4. ΔΕΣΜΕΥΤΙΚΕΣ ΠΕΡΙΠΤΩΣΕΙΣ 
ΜΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Δεν είναι δυνατή η υπαγωγή στα προγράμματα αυτά των 
εξής ελεύθερων επαγγελματιών: 

α) ιατρών, οδοντιάτρων, κτηνιάτρων, φαρμακοποιών, 
βιολόγων ψυχολόγων, μαιών, δικηγόρων, δικολάβων, συμ¬ 
βολαιογράφων αμίσθων υποθηκοφυλάκων, διακαστικών 
επιμελητών, αρχιτεκτόνων, μηχανικών, υπομηχανικών, το¬ 
πογράφων, χημικών, διερμηνεών, ξεναγών, μεσιτών, 
εκτελωνιστών, εφ’ όσον δημιουργούν επιχείρηση παρο¬ 
χής υπηρεσιών συναφή με την ειδικότητά τους. 

β) των επιχειρήσεων του πρωτογενούς τομέα των ανα- 
φερομένων σε δραστηριότητες οστρακοτροφίας, ιχθυο¬ 
καλλιέργειας, σηροτροφίας, τυροκομίας, εκτροφής σαλι- 
γκαριών και θερμοκηπίων, 
γ) των εργολάβων δομικών εργασιών, 
δ) των πλανοδίων επιχειρήσεων (π.χ. πλασιέ, γυρολόγοι 
κ.α.) και επιχειρήσεων μεταφορών, διανομών, καθώς και 
των εποχιακών επιχειρήσεων. 

ε) τωνεπιχειρήσεων που έχουν οποιαδήποτε σχέση με 
την πολιτική (π.χ. ραδιοσταθμοί, εφημερίδες κλπ.) ή με τα 
τυχερά, ψυχαγωγικά, ηλεκτρονικά παιχνίδια, λαχεία, 
ΠΡΟ-ΠΟ, ΛΟΤΤΟ. 

στ) των κέντρων διασκέδασης, δισκοθηκών, λεσχών, 
κάθε είδους μπάρ, καφενείων, καφετεριών, αναψηκτή- 
ρια. 

ζ) όλων τωνεπιχειρήσεων που λειτουργούν αποκλει¬ 
στικά και μόνο βραδυνές ώρες. 

ι) των φροντιστηρίων γενικά, των ιδιωτικών εκπαιδευτι¬ 
κών ιδρυμάτων, των εργαστηρίων ή κέντρων ελευθέρων 
σπουδών των ανωνύμων εταιρειών (ΑΕ). 

η) των επιχειρήσεων εκείνων που λειτουργούν στον ίδιο 
χώρο που λειτουργούσαν επιχειρήσεις με το ίδιο αντικεί¬ 
μενο εργασιών μέσα στο τελευταίο εξάμηνο πριν την 
έναρξη επιτηδεύματος του νέου επαγγελματία. 

θ) των επιχειρήσεων εκείνων που λειτουργούν πρό¬ 
σφατα αλλά λειτουργούσαν μέσα στην τελευταία διετία 
πριν την έναρξη επιτηδεύματος του νέου επαγγελματία 
από συγγενείς πρώτου (α') βαθμού ή από τον/την σύζυγο, 
έστω και αν μεταφέρθηκαν. 

ι) των επαγγελματιών που η επιχείρηση τους έχει το ίδιο 
αντικέιμενο εργασιών ή έχει άμεση σχέση με την επιχεί¬ 
ρηση του ή της συζύγου των. 

ια) των επιχειρήσεων εκείνων που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου (α-ι). 

5. Σε περίπτωση υποβολής αίτησης νέων συναιτερι- 
σμών του δευτερογενή και του τριτογενή τομέα απασχό¬ 
λησης, είναι δυνατή η επιχορήγηση κατ’ ανώτατο όριο σε 
δεκατέσσερις (14) συνεταιριστές/τριες, κατά την κρίση 
του οργάνου που αποφασίζει την υπαγωγή ή όχι στο πρό¬ 


γραμμα επιχορήγησης ανάλογα με το είδος της επιχείρη¬ 
σης και τις ανάγκες της αγοράς εργασίας κάθε περιοχής. 
Η επιχορήγηση στις περιπτώσεις αυτές θα μπορεί να γίνε¬ 
ται σε τόσα άτομα (που έχουν τις προϋποθέσεις) όσα ανα¬ 
λογούν στο συνολικά διατεθέν κεφάλαιο διά του ποσού 
του 1 /4 του ποσού της κατ’ άτομο βασικής επιχορήγησης 
( 1 . 200 . 000 ). 

6. Σε περίπτωση υποβολής αίτησης νέας ομόρυθμης 
εταιρείας (ΟΕ) του δευτερογενή και του τριτογενή τομέα 
απασχόλησης είναι δυνατή η επιχορήγηση και ανώτατο 
όριο σε τέσσερις (4) από του συνεταίρους κατά την κρίση 
του οργάνου, που θα αποφασίζει για την υπαγωγή ή όχι 
στο πρόγραμμα, ανάλογα με το είδος της επιχείρησης και 
τις ανάγκες της αγοράς εργασίας κάθε περιοχής. 

7. Σε περίπτωση υποβολής αίτησης νέας ετερόρρυθμης 
εταιρείας (ΕΕ) είναι δυνατή η επιχορήγηση κατ’ ανώτατο 
όριο σε τέσσερις (4) από τους ομόρρυθμους εταίρους. 
Δεν επιχορηγούνται οι ετερόρρυθμοι εταίροι. 

8. Σε περίπτωση υποβολής αίτησης νέας εταιρείας πε¬ 
ριορισμένης ευθύνης (ΕΠΕ) είναι δυνατή η επιχορήγηση 
κατ’ ανώτατο όριο σε τέσσερις (4) από τους διαχειριστές 
της εφ’ όσον έχουν διαθέσει βάσει καταστατικού, στην 
επιχείρηση κεφάλαιο ίσο τουλάχιστον με 1 /4 του ποσού 
της επιχορήγησής τους. 

9. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Γ ια να υπαχθεί στο πρόγραμμα αυτό ένας Νέος Ελεύθε¬ 
ρος Επαγγελματίς, πρέπει να υποβάλλει στο Γ ραφείο Ερ¬ 
γασίας Ειδικών Κοινωνικών Ομάδων για το Νομό Αττικής 
(πλην ΤΥ ΟΑΕΔ Μεγάρων, Ελευσίνας και Λαυρίου) και 
τους Νομούς θεσ/νίκης, Μαγνησίας, Αχαΐας, Ηρακλείου 
και Λάρισας ή στις άλλες περιοχές της Ελλαδας, στο οι¬ 
κείο Γ ραφείο Εργασίας ή ΤΥ ή ΥΝ του ΟΑΕΔ, τα εξής δι- 
καιολογητικά: 

α) Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου. 

β) Κάρτα ανεργίας του ΑΜΕΑ ως προστατευόμενου του 
Ν. 1648/86. 

γ) Βεβαίωση της αρμόδιας Οικονομικής Εφορίας για 
έναρξη επιτηδεύματος. 

δ) Εκκαθαριστικό σημείωμα ή βεβαίωση της αρμόδιας 
Δ.Ο.Υ. για το εισόδημα του προηγούμενου οικονομικού 
έτους χρήσεως, από την έναρξη επιτηδεύματος ή υπεύ¬ 
θυνη δήλωση ότι δεν έχει υποχρεώση υποβολής φορολο¬ 
γικής δήλωσης θεωρημένη από την αρμόδια ΔΟΥ. 

ε) Ειδικό έντυπο ερωτηματολόγιο της Υπηρεσίας Ειδι¬ 
κών Κοινωνικών Ομάδων. 

στ) Τπεύθυνη Δήλωση του άρθρου 8 του Ν. 1599/86 ότι 
ο ενδιαφερόμενος αποδέχεται όλους τους όρους του προ¬ 
γράμματος. 

ζ) Εφ’ όσον οι άνεργοι είναι 18-25 ετών και άρρενες θα 
προσκομίζουν πιστοποιητικό στρατολογίας τύπου Α' ή θε¬ 
ωρημένη φωτοτυπίά της ανάλογης σελίδας του στρατιωτι¬ 
κού τους βιβλιαρίου. 

η) Εφόσον ο ΝΕΕ διεκδικεί βάσει της παραγράφου 2γ 
την επαύξηση της βασικής επιδότησης, λόγω γνώσης/ 

εκπαίδευσης πάνω στο αντικείμενο της επιχείρησης, θα 
πρέπει να προσκομίζεται πτυχίο, βεβαίωση σπουδών ή 
προϋπηρεσίας ή άλλο αποδεικτικό στοιχείο, ανάλογο με 
την δραστηριότητα της επιχείρησης. 

θ) Όσοι, κατά την διάρκεια της υπαγωγής τους στο πρό¬ 
γραμμα αναζητήσουν τεχνογνωσία όπως ορίζεται στη πα¬ 
ράγραφο 2ε, θα πρέπει να προσκομίσουν έκθεση αιτιολό¬ 
γησης της ανάγκης παροχής τεχνογνωσίας καθώς και 
πλάνο ημερολογιακής/θεματολογικής παροχής υπηρε- ^ 
σιών, από το άτομο/εταιρεία που θα παρέχει την τεχνο¬ 
γνωσία. Εφόσον τα ανωτέρω δικαιολογητικά εγκριθούν 
από την αρμόδια υπηρεσία ο ΝΕΕ μπορεί να λάβει την 
απαραίτητη τεχνογνωσία. 

10. Την απόφαση υπαγωγής στο πρόγραμμα εκδίδουν 
οι κατά τόπους Προϊστάμενοι των Γραφείων Εργασίας Ει¬ 
δικών Κοινωνικών Ομάδων ή Γραφείων Εργασίας ή ΤΥ ή 
ΥΝ όπως έχει και παραπάνω αναφερθεί, το αργότερο ένα 
μήνα από την ημερομηνία κατάθεσης της αίτησης, αφού 
εξετάσουν τα προσκομισθέντα δικαιολογητικά και εκτιμή¬ 
σουν την έκθεση ελέγχου που θα συντάξει ο αρμόδιος 
υπάλληλος μετά από επιτόπια επίσκεψη στην έδρα της 
επιχείρησης. 

11. Σε περίπτωση έκδοσης απορριπτικής απόφασης και 
άσκησης ένστασης αποφαίνεται ο Περ/κός Δ/ντής. Εν¬ 
σταση κατά της απόφασης του Περ/κού Δ/ντή θα γίνεται 
δεκτή και θα εξετάζεται από του Δ.Σ. του ΟΑΕΔ. 

Οι ενστάσεις και στις δύο περιπτώσεις ασκούνται μέσα 
σε είκοσι (20) ημερολογιακές ημέρες από την κοινοποί¬ 
ηση κάθε απόφασης. Τα οριζόμενα στην παράγραφο αυτή 
τροποποιούνται αναλόγως σύμφωνα με Απόφαση του 
Υπουργού Εργασίας για τις αρμοδιότητες των Περιφε¬ 
ρειακών Διοικητικών Επιτροπών του ΟΑΕΔ (άρθρο 11 Ν. 
2224/1994). 


τριμήνων δόσεων ορίζονται σε ενενήντα (90) ημερολογια¬ 
κές ημέρες, αρχής γενόμενες από την επόμενη της πρέ- 
λευσης της προθεσμίας είσπραξης της προκαταβολής. Σε 
περίπτωση που κατατεθούν τα δικαιολογητικά ομαλής λει¬ 
τουργίας της επιχείρησης και η αίτηση για την είσπραξη 
των επιμέρους δόσεων και ο ενδιαφερόμενος δεν προ- 
σέλθει για είσπραξη εντός των ανωτέρω προθεσμιών, η 
αξίωση παραγράφεται. 

γ) Για οποιαδήποτε αλλαγή στη μορφή, λειτουργία, 
επωνυμία, είδος, Δ/νση κλπ. της επιχείρησης, ο ελεύθε¬ 
ρος επαγγελματίας ή εκπρόσωπος της επιχείρησης υπο- 
χρεούται να ενημερώνει εγκαίρως και εγγράφως την αρ¬ 
μόδια υπηρεσία του ΟΑΕΔ. Σε περίπτωση παράβασης των 
όρων της απόφασης αυτής θα εφαρμόζονται οι διατάξεις 
των απρ. 7,8 και 9 του άρθρου 29 του Ν. 1262/82, όπως 
συμπληρώθηκε από τα άρθρα 6 και 7 του Ν. 1836/89. Ει¬ 
δικότερα, ο κατά τόπον αρμόδιος Προϊστάμενος της οι¬ 
κείας υπηρείας του ΟΑΕΔ (Γραφείο Εργασίας Ειδικών 
Κοινωνικών Ομάδων, Γ ραφείο Εργασίας, ΤΥ ή ΥΝ), στις 
περιπτώσεις αυτές αποφαίνεται με αιτιολογημένη από¬ 
φαση του για τη Διακοπή της επιχορήγησης και την αναζή¬ 
τηση του αναλογούντος ποσού επιχορήγησης, που έχει 
λάβει από τον ΟΑΕΔ και που ατιστοιχεί στο υπόλοιπο χρο¬ 
νικό διάστημα του συνολικού χρόνου απασχόλησης. Εφό¬ 
σον ο επαγγελματίας δεν επιστρέψει εμπρόθεσμα το ανα¬ 
λογούν ποσό που του αναζητείται, συντάσσεται από το ΔΣ 
του Οργανισμού Πράξη βεβαίωσης και αποστέλλεται στο 
αρμόδιο ΔημόσιοΤαμείο για βεβαίωση και είσπραξή του. 

14. Η απόφαση υπαγωγής του επαγγελματία στο πρό¬ 
γραμμα επιχορήγησης θα ανακαλέιται μετά από απόφαση 
του προϊσταμένου της αρμόδιας υπηρεσίας (Γραφείο Ερ¬ 
γασίας Ειδικών Κοινωνικών Ομάδων, Γραφείο Εργασίας, 
ΤΥ ή ΥΝ) του Οργανισμού, εφ’ όσον διαπιστωθεί πριν την 
τπ γ πηπκπταΒολήο ότι δεν τηρήθηκαν οι όροι 


12. ΔΙΑΡΚΕΙΑ ΕΠΙΧΟΡΗΓΗΣΗΣ 

Η διάρκεια της επιχορήγησης για κάθε ελεύθερο επαγ- 
γελματία που υπάγεται στο πρόγραμμα αυτό, καθορίζεται 
σε δώδεκα μήνες από την ημερομηνία έκδοσης της σχετ- 
κής εγκριτικής απόφασης. 

13. ΔΙΚΑΙΟΛΟΓΗΤΙΚΑ ΕΠΙΧΟΡΗΓΗΣΗΣ 

α) Για την καταβολή της προκαταβολής ο ΝΕΕ θα υπο¬ 
βάλλει στην αρμόδια υπηρεσία του ΟΑΕΔ αίτηση μέσα σε 
ενενήντα ^ημερολογιακές ημέρες από την ημερομηνία 
έκδοσης της εγκριτικής απόφασης. 

Η προθεσμία είσπραξης της προκαταβολής ορίζεται σε 
ενενήντα (90) ημερολογιακές ημέρες από την ημερομηνία 
έκδοσης της σχετικής εγκριτικής απόφασης του αρμοδίου 
οργάνου. 

β) Ανά τρίμηνο και για την είσπραξη των επιμέρους δό¬ 
σεων θα υποβάλλει αίτηση μαζί με ένα ή περισσότερα, 
ανάλογα με την περίπτωση, από τα εξής δικαιολογητικά: 
Δελτίο Παροχής Υπηρεσιών, θεωρημένο από την Εφορία 
ή Τιμολόγια πώλησης ή αγοράς ή οποιοδήποτε άλλο επί¬ 
σημο στοιχείο (όπως επικυρωμένο φωτοαντίγραφο του Βι¬ 
βλίου Εσόδων - Εξόδων) που αποδεικνύει την ομαλή λει¬ 
τουργία της επιχείρησης. Οι προθεσμίες είσπραξης των 


του προγράμματος. 

α) Οποιαδήποτε διαφορά προκύπτει μεταξύ των ενδια¬ 
φερομένων και των Γ ραφείων Εργασίας Ειδικών Κοινωνι¬ 
κών Ομάδων, Γραφείων Εργασίας, ΤΥ ή ΥΝ, του Οργανι¬ 
σμού, θα επιλύεται με απόφαση του Περ/κού Δ/ντή μετά 
από εισήγηση του Προϊσταμένου της υπηρεσίας και εφ’ 
όσον η σχετική ένσταση του ενδιαφερομένου έχει ασκη¬ 
θεί εντός είκοσι (20) ημερολογιακών ημερών από την κοι¬ 
νοποίηση της απόφασης του Γ ραφείου Εργασίας Ειδικών 
Κοινωνικών Ομάδων, Γραφείου Εργασίας, ΤΥ ή ΥΝ. 

β) Ένσταση κατά της απόφασης του Περ/κού Δ/ντή θα 
εξετάζεται από το ΔΣ του Οργανισμού μετά από σχετική 
εισήγηση της Υπηρεσίας Ειδικών Κοινωνικών Ομάδων και 
εφ’ όσον έχει υποβληθεί εντός 20 ημερολογιακών ημερών 
από την κοινοποίηση της απόφασης του περ/κού Δ/ντή. 
Τα οριζόμενα στην παράγραφο αυτή τροποποιούνται ανα¬ 
λόγως σύμφωνα με τα ορισθέντα στην Απόφαση του 
Υποργού Εργασίας για τις αρμοδιότητες των Περιφερει- 
κών Διοικητικών Επιτροπών του ΟΑΕΔ (άρθρο 11 Ν. 
2224/1994). 

15. Η αρμόδια υπηρεσία του ΟΑΕΔ υποχρεούται μετά 
από επιτόπιο έλεγχο, τουλάχιστον μια φορά το τετράμηνο, 
να συντάσσει έκθεση λειτουργίας της επιχείρησης και 

απασχόλησης του επαγγελματ'ια. Οι ειδικοί επιστήμονες, 
οι οποίοι μέσω των εταιρικών σχέσεων που έχει συνάψει ο 
Οργανισμός με φορείς και Οργανισμούς και θα αναλάβουν 
την υποστήριξη των ΝΕΕ, οφείλουν να συνεργάζονται και 
να ενημερώνουν τις κατά τόπους υπηρεσίες του ΟΕΔ. 

16. Για την ομαλή πορεία των προγραμμάτων θα συστα- 
θούν ομάδες εργασίας, οι οποίες ανά 3μηνο, θμηνο και 
12μηνο θα συντάσσουν έκθεση για την κάλυψη των θέ¬ 
σεων και την καταβολή των επιχορηγήσεων και θα αξιολο¬ 
γηθούν τα προγράμματα. Στις ομάδες εργασίας θα κατα¬ 
βληθεί κάθε προσπάθεια να μετέχουν και εκπρόσωποι 
των χρηστών των προγραμμάτων, καθώς και ειδικοί επι¬ 
στήμονες, οι οποίοι μέσω των εταιρικών σχέσεων που έχει 
συνάψει ο Οργανισμός θα καταβάλλουν κάθε προσπάθεια 
για την καλή πορεία της επιχείρησης και την ομαλή ένταξη 
του ατόμου στον περιβάλλοντα κοινωνικό χώρο. Οι εκθέ¬ 
σεις των ομάδων εργασίας θα υποβάλλονται στην Επι¬ 
τροπή Παρακολούθησης, που θα συσταθεί και στην οποία 
θα συμμετέχουν εκπρόσωποι του Υπουργείου Εργασίας 
και Κοινωνικών Ασφαλίσεων, ΥΠΕΘΟ, ΟΑΕΔ, Υπουργείου 
Υγείας Πρόνοιας. 

Η Επιτροπή Παρακολούθησης θα προβαίνει σε αξιολό¬ 
γηση της πορείας των προγραμμάτων, η οποία θα τίθεται 
υπόψη του Δ.Σ. του ΟΑΕΔ, μετά από εισήγηση της Υπηρε¬ 
σίας Ειδικών Κοινωνικών Ομάδων. 

17. Το ανωτέρω πρόγραμμα έχει ως ημερομηνία έναρ¬ 
ξης την ημερομηνία δημοσίευσης της παρούσας στο ΦΕΚ 
και λήγει στις 30.6.1997 εκτός αν ο αριθμός των προβλε- 
πόμενων θέσεων πληρωθεί νωρίτερα ή προκηρυχθεί στο 
μεταξύ το αντίστοιχο πρόγραμμα του 1997. 

18. ΚΑΛΥΨΗ ΔΑΠΑΝΗΣ 

α) Από τις διατάξεις της παρούσας απόφασης προϋπο¬ 


λογίζεται ότι θα προκληθεί δαπάνη σε βάρος του προϋπο¬ 
λογισμού του ΟΑΕΔ ύψους Πενήντα Εκατομμυρίων 
(50.000.000) δραχμών περίπου για το οικονομικό έτος 
1996 και είκοσι έξι Εκατομμυρίων (26.000.000) δραχμών 
περίπου για το έτος 1997. 

β) Για την ανωτέρω δαπάνη έχει εγγράφει Πίστωση στον 
υπό κατάρτιση προϋπολογισμό του ΟΑΕΔ έτους 1996 
ύψους Οκτακόσιων εκατομμυρίων (800.000.000) δραχ¬ 
μών με τα στοιχεία Κ 639 Β'. 

γ) Η ανωτέρω δαπάνη δεν βαρύνει τον Κρατικό Προϋπο¬ 
λογισμό και ως εκ τούτου δεν εμπίπτει στην παρ. 3 του άρ¬ 
θρου 22 του Ν. 2362/95 (περ. Δημοσίου Λογιστικού). Γ ια 
το λόγο αυτό δεν απαιτείται σύμπραξη του Υπουργού Οι¬ 
κονομικών. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 8 Ιουλίου 1996 

Ο ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην Υπουργική απόφαση ΔΙΕΚ/ΤΜΒ/13103 «Λήξη 
ανάθεσης Καθηκόντων Διευθυντή ΕΣΛΛ» που δημοσιεύ- 
θηκε στο ΦΕΚ 454/Β/14.6.1996 γίνεται η εξής διόρθωση 
στην ημερομηνία υπογραφής της απόφασης: Από το 
εσφαλμένο «Αθήνα 6 Μαΐου 1996» στο ορθό «Αθήνα 6 
Ιουνίου 1996». 

(Από το Υπουργ. Εσωτ/κών, Δημ. Δ/σης και Αποκ/σης) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔ1ΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223 211 ΥΡΕΤ ΟΗ « ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛ1ΤΟΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 _ 


Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΤΙΜΗ ΦΥΛΛΩΝ - ιο ιλλαλ<, μμ ον»Α* ..... , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΟΣ - Από 16 σελίδες και άνω προοαύξηση 100δρχ. ανάβοέλιδο ή μάροςουτοϋ^ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 25ης Μαρτίου 21 Τ.Κ. 541 00 

5225713 ΠΕΙΡΑΙΑΣ 

5249547 Νκήτα 6-8 Τ.Κ. 185 31 

5239762 ΠΑΤΡΑ 

5248141 Κορίνθου 327 Τ.Κ. 262 23 
5248188 ΙΩΑΝΝΙΝΑ 
5248785 Διοικητήριο Τ.Κ. 454 44 

ΚΟΜΟΤΗΝΗ 

5248320 Δημοκρατίας 1 Τ.Κ. 691 00 


Μέχρι 16 σελίδες IX δρχ. 


(031) 423955 
423958 
4136402 
4171307 
(061) 271249 

224581 

(0651) 21X1 

(0531) 22637 

26522 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. __ 


ΚΑ.Ε Προϋπολογισμού 
2531 


Χ.0Χ δρχ. 
50.0Χ · 
10.0Χ · 
50.000 · 
25.0Χ » 
10.0Χ » 
5.0Χ > 
10.ΟΧ ρ 
3.0Χ ■ 
150.0Χ · 
10.0Χ · 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8 Ε.Π.Ε. _ I 120 000 ’ -1- -- - 

• 0. συνδρομές του εσωτερικού προπληρώνονται στα Δημάσ« Ταμεία που δίδουν απ^^ είσπραξης (δσιλάτυπο) το 
οποίο μΓτηφροντΙδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(ΚαποδκπρΙου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού , μπορούν να στέλνουν το ποσό του ΤΑΠΕΤ μαζί με 110 ποσί> ,Γ?ί · συν ® ρομ, '* < * 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει γ,α ένα χρόνο, που αρχίζει την 1 η Ιανουάριου καιλήγει την 31 η Δεκεμβρίου του ίδου χρόνου. Δεν εγγρό- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μόχρ· τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. -;- 


__ ΚΑ.Ε. εσόδου υπέρ 

Τεύχος | 2531 I ΤΑΠΕΤ 3512 


1.5Χ δρχ. 
2.5Χ ■ 
5Χ · 
2.5Χ » 
1.250 · 
5Χ · 
250 · 
5Χ · 
IX · 
7.5Χ » 
5Χ · 


Α' (Νόμος ΠΑ. Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Η π * * (Διορισμοί κτλ. προσωπικού ΝΠΔΔ) 

Παρ^πημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων ΑΣ.Ε.Π. ___ 


Οι υπηρεσίες κοινού λειτουργούν καθημερινά απ ό 08.ΐΧ?· ά«*ς 13.00’ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






